روسیانین خاریجی ایشلر ناظیری سئرگئی لاوروو امریکا و ناتو-نون آسیا-ساکیت اقیانوس بولگه سینده نظارتی اله کئچیرمک ایسته‌دیگینی سؤیله‌ییب.
کامبوجانین ائو صاحیب‌لیگی ائتدیگی گونئی-دوغو آسیا اؤلکه‌لری بیرلیگی‌نین (آسه آن) 2022-جی ایل ایجلاسی اوچون گئتدیگی پایتاخت پنوم پن-ده مطبوعاتا آچیقلاما وئرن سرگئی لاوروو بیلدیریب: "آسیا-ساکیت اقیانوس بولگه سینده فراگیر بیر یاپی وار، لاکین امریکا و ناتو بو اراضییه نظارتی اله کئچیرمه‌یه چالیشیر.
باتی بولگه‌نی میلیتارلاش‌دیرماق، چین و روسیانین ماراق‌لارینا نظارت ائتمک نیتینده‌دیر. بونون ان بؤیوک علامتی آوسترالیا، امریکا و بؤیوک بریتانیا آراسیندا آوکوس سازیشی‌نین باغلانماسی‌دیر. یئنی زئلاندیا، کانادا و یاپونیانی دا آوکوس آلیانسینا داخیل ائتمک ایستییرلر”.
خاتیرلاداق کی، آبش، بؤیوک بریتانیا و آوسترالیا دؤولت باشچی‌لاری 16 سئنتیابر 2021-جی ایلده AUKUS  سازیشینه اساساً آتوم انرژیسی ایله ایشله‌ین سوآلتی تکنولوژینی آوسترالیایا کؤچوره‌جک‌لرینی آچیقلادی‌لار.
آدینی چکمه‌سه‌لر ده، اوچ اؤلکه "بولگه تهلوکه‌سیزلیک ناراحات‌لیق‌لاری‌نین آرتماسی"نی وورغولایا‌راق رسمی پکن-ین بؤلگه‌ده‌کی حربی گوجونو تارازلاش‌دیرماق مقصدی داشیییر.
چین موقاویله‌یه رئاکسیا گؤستره‌رک اتفاقین بولگه سل باریش و ثابت‌لیگه، هابئله آتوم سلاح‌لاری‌نین یاییلماسی اوزره اولوسلار آراسی سعی لره ضرروئرجگینی بیلدیریب.
